Kiyevda saylovchilarning ovozini sotib olish 35 dollargacha ko‘tarildi. Bu haqda shahar ma’muriyati vakili Vladimir Bondarenkoning so‘zlariga asoslanib, TASS xabar bermoqda. «Solomon tumanida saylovchilarning ovozini sotib olish avjiga chiqqan. U yerda bitta ovozni 800 grivnaga sotib olishmoqda. Bu holat ilgari Kiyevda hech qachon bo‘lmagandi», — dedi Bondarenko brifingda. Bondarenkoning so‘zlariga ko‘ra, Kiyevning o‘nga yaqin tumanidan shu kabi holat sodir etilgani haqida 12 ta xabar yetib kelgan.